เล็งต่อมาตรการลดค่าครองชีพ
คลังเตรียมเสนอที่ประชุมครม.ต่ออายุมาตรการลดภาระค่าครองชีพ เผยอยู่ระหว่างศึกษาข้อดีข้อเสีย
21 มิ.ย. 2553

คลังเตรียมเสนอที่ประชุมครม.ต่ออายุมาตรการลดภาระค่าครองชีพ เผยอยู่ระหว่างศึกษาข้อดีข้อเสีย
นายกรณ์ จาติกวณิช รมว.คลัง กล่าวว่า อยู่ระหว่างการศึกษาข้อดีข้อเสีย และยังมีเวลาอีก 1 สัปดาห์ ที่จะเสนอคณะรัฐมนตรี (ครม.) ให้ขยายมาตรลดภาระค่าครองชีพ ที่ให้ขึ้น รถเมล์ รถไฟ และ ใช้ ไฟฟ้าฟรี ที่จะสิ้นสุดมาตรการสิ้นเดือนนี้ 
สำหรับมาตรการอสังหาริมทรัพย์ ที่ครม.มีมติต่ออายุลดค่าธรรมเนียมการโอนและการจดจำนอง จากสิ้นเดือน พ.ค. 2553 มาเป็นเดือน มิ.ย. 2553เนื่องจากเป็นช่วงที่ไม่สะดวกที่ประชาชนจะมาทำธุรกรรม ซึ่งจะมีการรายงานผลให้ ครม. รับทราบ แต่ไม่มีข้อเสนอขยายเวลาออกไปอีกอย่างไร